Manipulácia televíziou

Agitačný prejav

Andrej Šišila IV.A

Obsah

Úvod 2

I. Súkromné vs. verejnoprávne spravodajstvo 3

II. Štyri uhly pohľadu 4

II.I Lekár 4

II.II Psychológ 4

II.III Generálny riaditeľ 4

II.IV Obyčajný človek 4

Môj názor 5

Riešenia ................................................................................................................6

Záver 7

Zdroje 8

Úvod

Téma mojej prezentácie znie „Manipulácia televíziou. Túto tému som si vybral, pretože je to jedna z aktuálnych tém, s ktorou som sa zoznámil na školskej akadémii v nemeckom Waldenburgu. Cieľom mojej prezentácie je presvedčiť vás, aby ste pozerali televíziu menej a kratšie.

Najprv vysvetlím, čím sa odlišuje sukromné a verejnoprávne spravodajstvo. Potom uvediem k tejto téme 4 stanoviská. Nakoniec som si pripravil niekoľko riešení.

1. Súkromné vs. verejnoprávne spravodajstvo

Začnime najprv správami. Tie patria k najsledovanejším programom na všetkých televíznych staniciach1, pretože každý sa chce dozvedieť najaktuálnejšie informácie. Ale nie všetky správy sú rovnaké. Existujú rozdiely medzi súkromnými a verejnoprávnymi správami.

Súkromné alebo takzvané komerčné správy sa viac sústreďujú na senzácie a emócie. Ich prioritou je vyvolať u diváka pocity – ohúriť, šokovať, odstrašiť alebo akokoľvek upútať jeho pozornosť. Argumentujú tým, že diváka dnes už inak nezaujimeš. Veď keď vidíme každý deň v televízii nehody, hádky a politiku, nemôže to zostať bez následkov. Navyše náš čas je príliš drahý na to, aby sme ho venovali takýmto nezmyslom.

Naproti tomu sú verejnoprávne správy objektívnejšie a ponúkajú viac dôležitých informácií. 1Dokonca je v nich viac pozitívnych správ než v súkromných. Avšak ich hlavnou nevýhodou je ich nudnosť. Preto u divákov nie sú veľmi obľúbené. U mňa tiež nie.

Na druhej strane majú televízne noviny aj niekoľko výhod. Pri nich sa môžeme uvoľniť a zabudnúť na každodenné problemy. Keď sledujeme ťažkosti druhých, zabúdame na svoje vlastné.

1. Štyri uhly pohľadu

Bez ohľadu na to, aké správy pozeráme, majú naše telo aj mozog určité hranice. O ktoré ide predstavím teraz zo 4 rôznych uhlov pohľadu.

II.I Lekár

Z lekárskeho hľadiska to škodí nášmu telu. Veľa ľudí pozerá televíziu v nesprávnej polohe, čo znamená, že ich chrbtica má tvar oblúku namiesto tvaru písmena “S”. Pri dlhodobom a pravidelnom sedení človek tlstne a svaly ochabujú. Dokonca sme hypnotizovaní obnovovacou frekvenciou obrazovky, čo je počet bliknutí obrazovky za sekundu2.

II.II Psychológ

Z psychologického hľadiska to má 2 stránky. Ako som pred chvíľou povedal, môže pozeranie televízie, v rozumnej miere, pôsobiť uvoľnujúco. Iné je to však pri nadmernom používaní. Keď dlho sledujeme televíziu, mozog vypína, čo znamená, že sa zmenšuje schopnosť myslieť, stávame sa lenivejšími a pohodlnejšími.

II.III Generálny riaditeľ

Hľadisko generálneho riaditeľa komerčnej televízie je jasné – prilákať čo najviac divákov, pretože čím viac divákov má, tým atraktívnejší sa stáva pre reklamy. Keďže komerčné televízie sú financované iba z reklám, vyplýva z toho, že čím viac reklám sa odvysiela, tým viac peňanzí televízia zarobí.

II.IV Obyčajný človek

Ako posledné uvádzam hľadisko priemerného človeka. Preňho je to únik od reality. Stačí si predstaviť, že pracuje 8 hodín denne v práci, ktorú možno ani nemá rád. Má práce plné zuby. Potom prídete domov a prvé čo zapne sú správy.

1. Môj názor

Keby sa mňa niekto spýtal, či pozerám televíziu, povedal by som, že nie . Som spokojný so svojím rozhodnutím, pretože tým, že ju nesledujem, si šetrím čas a energiu, ktorú venujem iným, pre mňa hodnotnejším činnostiam; napríklad harmonike alebo projektom. Na posilnenie môjho stanoviska citujem bývalého amerického prezidenta, Georga Busha: „Z určitého dôvodu je na televízore vypínač. Vypnite to. Nesledujem veľmi televíziu.“ 3 Nielen on, ale aj mnohé iné osobnosti nemajú televíziu v obľube.

Spomeňme napríklad zakladateľa spoločnosti Apple – Steva Jobsa, pápeža Jána Pavla II. či herečku Angelinu Jolie 4.

1. Riešenia

Všimol som si, že veľa ľudí považuje informácie z televízie za dôveryhodné a veria všetkému, čo sa tam povie. To môže byť nebezpečné. Je lepšie byť pri správach skeptickejší. Okrem toho nachádzame čoraz viac kníh, internetových článkov a videí, ktoré pomáhajú ľuďom lepšie sa vyznať v problematike médií. Napriek všetkému je najjednoduchším riešením stlačiť vypínač.

Záver

Dúfam, že aj vďaka mojej prezentácií budete voči televízií skeptickejší. Mimochodom, všimli ste si, že hlavný hrdinovia vo svojich seriáloch vôbec televíziu nepozerajú?5

Zdroje

1 Béreš Marián: Jak manipulovat s lidmi a nenechat se sám zmanipulovat. Praha: Computer Press, 2007, 91-93. ISBN-8025118405

2 24.12. <http://www.youtube.com/watch?v=mWwidH1Et6s>

3 24.12. <http://www.turnoffyourtv.com>

4 25.12. http://gizmodo.com/5917028/a-list-of-celebrities-who-dont-own-a-tv

5 Toman Ivo: Tajemství vnitřní mluvy – Úspešná sebemanipulace. Praha: Taxus International, 2007, 107. ISBN-8586011220207